Lagut
小偷
时间:2014-05-08 00:00:00 来源:德宏团结报
(Sumrai gadun)
Bum lago ko gahtong langai mi nga ai, gahtong dai grai gaji, htinggo shi mali sha, hpyet tat dat tim yong na lu ai.
Lana mi na nhtoi Gui grai wau ai, raitim gadai mung n rot yu ai. Hpang shani she Ma Kam a lago leng shamat kau sai nga nna hpu pru wa ra ai. Kaga gahtong na dai shara ko bungli sa tam galo ai Tang Gun tsun ai: “Dai rai nna she mana Gui grai wau ai ngu yang.” Gahtong masha ni madu a nta na rai wa jahkum yu yang, kaga nta na ni a rai n mat ai.
Lani mi Gui bai wau wa sai. Tang Gun Gui wau ai na jang, lawan rot nna gahtong lapran hkan sa gawan yu nu ai. Shaloi ten hta Ma Kam mung rot sai, shi Tang Gun masop hkom ai mu kau sai. Hpang Ma Kam manang ni hpe Tang Gun gahtong lapran hkan garet hkom ai lam tsun dan u ai. Gahtong masha ni go Tang Gun hpe maja ra ai nga ma ai. Gade nna yang gahtong na Gui gasha langai mi mat mat sai, nta madu ni hkan tam hkyem jang, gahtong masha ni go Tang Gun lagu dut sha kau sai rai nga ai, hkum tam sa nga ma ai. Gade nna sengke langai mi bai shamat kau sai. Gahtong masha ni Tang Gun shap rong ai shawa nta yong nna jom matsa ma ai. Sengke shamat ai wa go pot mayu nna pyada dap de Tang Gun sengke lagu la kau ya ai ngu nna sa shok dat sai.
Tang Gun hpe pyada ni woi mat wa sai. Shana de jan pyi garai pui n shang yang, Tang Gun bai nhtang wa ra ai.
“Pyada htara ni hkyi sha gui nan she rai ma ai.” Shawa masha ni shing nga nna matsa ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn